text:
ХОДЖАНЕПЕС НОВОСТИ является культурным,общественно-политических,литературы и искусства,веб-страницу; ОВНУК, Хангелди
THE HOJANEPES NEWS IS A CULTURAL, SOCIAL-POLITICAL, LITERATURE AND ARTS WEB PAGE - Dr. OWNUK, Hangeldi - TORONTO
نشریه الکترونیکی فرهنگی، سیاسی-اجتماعی، ادبی و هنری خوجه نفس نیوز- دکتر اونق، خانگلدی - تورنتو
المجلة الإلكترونية والثقافية والسياسية - الاجتماعية، والأدبية، والفنية الخوجا نفس الأخبار - خ.اونق - تورونتو
Saturday, January 12, 2008
T A R Y H - - - - - - - تــــا ر یــــخ
1 comment:
Döwürdeşleriniñ şaýatlyk etmeklerine görä, general Skobelev Gökdepe galasyny gana gark etmegi we şeýdibem ruslaryñ milli gahrymanyna öwrülmegi arzuw edipdir. Şonuñ üçinem ol türkmenleriñ gaça uruş, ýagny partizançylyk taktikasyny däl-de, gala gaplanyp, goranyş usulyny saýlap almaklaryny isläpdir. Çünki rus goşunlary özleriniñ ýarag taýdan artykmaçlyklaryny diñe galanyñ garşysyna ulanyp biljekdiler. Eger-de türkmenler gaça uruş taktikasyny saýlap alsalar, onda süýräp gelen köpsanly agyr toplarynyñ ruslara peýdasy degjek däldi. Üstesine-de türkmenler öz ýurtlaryna belet, gaça urşa-da ökdediler.ReplyDelete
Gökdepe galasynda geçirilen Uly Halk maslahatynda parasatly Hanmämmet atalyk bilen Orazmämmet serdaryñ öwüt-ündewleri geçmän, rus goşunlary bilen uruşmaly diýlen karara gelnensoñ, galany goramagyñ baştutanlygy dört sany serdara ynanylýar. Emma uruş başlanyp, gündelik durmuş harby ýagdaýa tabyn edilensoñ, Gökdepe galasynyñ goragynyñ serkerdeligi iş ýüzünde diñe bir adamynyñ – alamançy Dykma serdaryñ elinde jemlenýär.
Harby sungatyñ nukdaý nazaryndan garanyñda, bu şowsuzlykdy, alaman serdaryna galanyñ goragyny ynanmak – betbagtlyga el bulamakdy. Sebäbi Dykma serdaryñ uruş we serdarlyk tejribesi diñe duýdansyz çozuşlardan hem yzyndan gelýän kowgulardan gaçyp gutulmakdan ybaratdy. Ol şondan öñ hiç haçan gala gorap gören adam däldi.
Netijede Dykma serdar Gökdepe galasynda ilkibaşdan işanlaryñ täsiri astynda kabul edilen ýalñyş uruş taktikasyny iñ soñuna çenli üýtgewsiz dowam etdirýär. Ol taktika – galada jemlenip, goranmakdan hem galany gabap ýatan duşmanyñ üstüne duýdansyz we yzygiderli çozuşlary geçirmekden ybarat bolupdyr. Galada uzaga atýan güýçli toplar bolmansoñ, bu meselede goraýjylar basybalyjylar bilen bäsleşip bilmändirler. Galany goraýjylryñ elinde diñe ýekeje top, ýagny Marydan gelen kömekçi goşunyñ getiren saryja topy bar eken. Ol 1869-njy ýylda Marynyñ üstüne çozup gelen Eýran goşunlaryndan üstün çykylanda, Gowşut hanyñ Hemze Mürzeden olja alan toplarynyñ biri eken. Gökdepe galasynda şol saryja top ulanylypdyr, ýöne kiçeñräk bolany üçin ondan atylan oklar hiç haçan duşmanyñ üstüne ýetmändir, has bärde ýere gaçypdyr. Şonda-da galany goraýjylar onuñ barlygyndan ruhlanypdyrlar. Gökdepe urşuna gatnaşanlaryñ galdyran ýatlamasyna görä, her gezek saryja top atylanda türkmenler ”jana-a-a-a!” diýşip gygyrýan ekenler.
Öz üstlerine gije-gündiz ok ýagdyrýan döwrebap duşman artilleriýasynyñ garşysyna goýmaga galany goraýjylarda başga serişde bolmandyr. Türkmenleriñ gündizki çozuşlary-da basybalyjylar üçin ullakan bir howp döretmändir. Sebäbi ruslaryñ elindäki ýaraglar türkmen esgerleriniñkiden onlarça esse kämil eken.
Gökdepe urşunda ruslar üçin iñ gorkulysy – türkmenleriñ gijeki duýdansyz çozuslary bolupdyr. Duýdansyz çozuşlara kim ökde? Elbetde, alaman serdary Öwezmämmet Dykma. Çünki alamançylyk büs-bütin duýdansyzlyga esaslanýan söweş taktikasy. Hut şol sebäpdenem uruş hereketleri güýjäp ugransoñ, Gökdepe galasyny goramagyñ Baş serkerdeliginiñ öz-özünden Dykma serdaryñ elinde jemlenmegi geñ däldir. Bu kimiñdir biriniñ islegine görä bolup geçen zat däl-de, eýse tebigy zerurlygyñ getiren şowsuz netijesidir.
Baş serkerdelik ikinji Gökdepe urşunyñ öñ ýanynda örän gümürtik ýagdaýda wepat bolan parasatly Nurberdi han, galyberse-de, Orazmämmet serdar, Hanmämmet atalyk ýaly has öñdengörüji kişiniñ elinde bolup, Dykma serdar hem duşmanyñ üstüne diñe duýdansyz çozuşlary gurnamak bilen meşgullanan bolsa, onda Gökdepe galasynyñ gahrymançylykly goralyşynyñ soñy agyr ganly tragediýa öwrülmese-de öwrülmezdi.
Geljekde şeýle ganly tragediýalaryñ türkmen topragynda gaýtalanmazlygy üçin biziñ Gökdepe galasynyñ gahrymançylykly goralyşynyñ we tragiki ýeñlişiniñ taryhyny jikme-jik öwrenmegimiz, bu taryhy türkmenleriñ ýaş nesillerine dogruçyl öwretmegimiz gerek.
Ahal topragynda, Gökdepe galasynyñ eteginde we basybalyjylar tarapyndan gana gark edilen galanyñ içinde XIX asyryñ soñunda bolup geçen söweşlerde türkmenler halk hökmünde köpçülikleýin gahrymançylyk görkezipdirler. Bu uruşda türkmenler özleriniñ gaýduwsyz hem edenli, başarjañ hem örän batyr halkdygyny subut edipdirler. Türkmenleriñ haýran galaýmaly söweşjeñlik we beýik ahlak sypatlary hakda birinji Gökdepe urşunda rus goşunlaryna serkerdelik eden general Lomakin 1879 ýylyñ 15-nji sentýabrynda şeýle ýazýar: ”Bir zady hökman bellemeli, tekeleriñ ajaýyp gylygy bar – näçe pul berseñ-de, olaryñ arasyndan hakynatutma dönük tapjak gümanyñ ýok. Olarda öz halkyna wepalylyk şeýle bir güýçli welin, hiç hili sowgat, hiç hili haýbat bilen olary syrlaryny açmaga mejbur edip bolanok, şonuñ üçinem bar bilýänimiz diñe öz goşunlarymyzyñ bilip bilen zatlary. Tekeleriñ güýjüne we ýeñilmezekligine berk ynanýandyklary üçin goñşy ýomut-gökleñlerden hem içaly tutup, tekeleriñ arasyna ibermäge içaly tapyp bolanok.”
Şol hatynda general Lomakin ýene-de şeýle ýazýar: ”Bu gün tekeler bize görülmedik, iñ gowy Europa goşunlaryna laýyk garşylyk görkezdiler.” Öz hatynda Lomakin türkmen esgerleriniñ mergenligini-de boýun alýar: ”Tekeleriñ mergenligini gözden salmak mümkin däl – olaryñ atan oky boş geçenok, bizden ölenleriñ köpüsiniñ döşünden ok degendigi we ýaralylarymyzyñ hem köpüsiniñ döşünden ýa-da garnyndan ok degendigi – munuñ subutnamasydyr; olaryñ sowukganlylyk bilen gowy çenäp atýandyklary görnüp dur.”
Şol gün Diñli depäñ töwereginde we onuñ alkymyndaky harazda bolup geçen aldym-berdimli söweşi ýatlap, rus generaly ýene şeýle ýazýar: ”Galadan hem onuñ golaýyndaky harazdan tekeleri naýzalaryñ güýji bilen kowup çykarmaly boldy. Harazyñ goragçylaryndan çen tutup, türkmenleriñ nähili berk durmagy ýüreklerine düwendiklerini añsa bolýardy, diñe ölüm olary atyşmagyny bes etdirip bilýärdi.”
Gökdepe urşunda türkmenler gürrüñsiz ahlak ýeñşini gazanýarlar, olar öz ýurtlaryny gorap janlaryndan geçmäge taýýardyklaryny subut edýärler. Basybalyjylaryñ üstünligini üpjün eden faktorlar: olaryñ öñdebaryjy ýaraglary we döwrebap harby tälim alan nyzamly goşunlary hem harby sungatdan gowy baş çykaran serkerdeleriniñ bolanlygy.
Bu meselede Gökdepe galasyny goraýjylaryñ üpjünçiliginiñ basybalyjylaryñkydan has pesde bolmagynda ýönekeý halkyñ, türkmen esgerleriniñ günäsi ýok. Olar galanyñ etegindäki çaknyşyklarda we gala ýykylan güni onuñ içinde öz topragy, maşgalasy, bala-çagasy, öý-öwzary, mal-mülki üçin mertlerçe durup, soñky demlerine çenli söweşipdirler.
Gökdepe urşunda türkmenleriñ ors basybalyjylaryndan ýeñilmeginiñ sebäbini türkmen jemgyýetiniñ ösüşde ors jemgyýetinden has yza galanlygyndan gözlemeli. Orsýet öz wagtynda Europanyñ iñ ösen ýurtlaryndan ylym-bilim öwrenipdir, dürli ugurlar boýunça, şol sanda harby ugurdan-da, europaly hünärmenleri çagyryp, Europa derejesindäki öñdebaryjy armiýany döredipdir, ony döwrebap ýaraglandyrypdyr. Türkmenler bolsa bu kuwwatly harby maşynyñ garşysyna diñe öz şahsy gahrymançylygyny hem gaýduwsyzlyklaryny, fiziki tälimlerini goýup bilipdirler. Netijede galany goraýjylaryñ köpçülikleýin gahrymançylygyna garamazdan, ahyr netijede uruş harby üpjünçilik taýdan uly artykmaçlygy bolan basybalyjylaryñ peýdasyna gutarypdyr.
Emma bu ýeñliş türkmenleriñ Gökdepe urşunda görkezen deñi-taýy bolmadyk köpçülikleýin gahrymançylygynyñ ähmiýetini birjik-de peseltmeýär. Tersine, harby üpjünçilik taýdan has rüstem, dişine çenli ýaraglanan duşman bilen bolan söweşlerde görkezileni üçin bu gahrymançylygyñ taryhy ähmiýeti has-da artykdyr.
Bur uruşdaky gyrgynçylygyñ jogapkärçiligi basybalyjy rus patyşasynyñ hem onuñ Skobelev tetelli ganhor generallarynyñ, şeýle-de galanyñ goragyna deñli-derejeli baştutanlyk edip bilmedik türkmen serdarlarynyñ, galyberse-de, harby işlerden, şol döwürdäki degişli syýasy ýagdaýdan asla baş çykarmaýan hallaryna urşuñ harby taktikasyna we syýasata gödeklik bilen gatyşan işanlaryñ üstüne düşýär.
Hut şol dar düşünjeli işanlaryñ güýçli täsiri astynda serkerdeler bu uruşda ilkibaşdan ruslaryñ üstün geljek taktikasyny saýlap alýarlar, Dykma serdar bolsa ony iñ soñky logiki nokadyna ýetirýär. Dykma serdar işanlaryñ maslahatyna uýup, galadan çykmaly däl, soñky damja ganymyza çenli galany goramaly diýip buýruk berýär. General Skobeleve-de, başda belleýşimiz ýaly, geregi-de şol eken. Ol uzaga atýan agyr toplaryny edil galanyñ alkymynda gurup, galany yzygiderli top okuna tutýar. Netijede galadaky urşujylardan we parahat ilatdan birnäçe müñüsi irginsiz ýagdyrylýan top oklarynyñ astynda gurbany bolýarlar. Gyssagara-da gazylan tümler (ýer döleler) parahat ilaty top okundan asla gorap bilmändir.
Agyr ýitgilere garamazdan, türkmenler galany goramagy dowam etdiripdirler. Olaryñ gijeki duýdansyz hüjümleri bolsa, basybalyjylaryñ hatarlarynda dowul döredipdir. Şol hüjümlere erkekler bilen bir hatarda türkmen aýal-gyzlary-da gatnaşypdyrlar. Olaryñ käbiri bu söweşlerde gahrymanlarça wepat bolupdyr.
Gündizki aýgytly hüjümde türkmenler bir gezek duşmany agyr aljyraññylyga salýarlar. Şonda olar ruslaryñ garymda ýatan birinji hataryny çym-pytrak edip, gaçmaga mejbur edýärler. Bu söweşde türkmenler köp sanly ýarag olja alyp, üstesine-de Apşeron polkunyñ söweş baýdagyny-da ele salýarlar. Söweş baýdagyñy aldyrmak uruşda ýeñilmek bilen barabar görülýän masgaraçylyk hasap edilýär.
Onsoñ ýüzbe-ýüz uruşda türkmenlerden asgyn gelen rus goşunalry galany almak üçin harby hilegärlige ýüz urýarlar. Olar assyrynlyk bilen garym gazyp, galanyñ diwarynyñ düýbünde ummasyz köp mukdarda däri goýýarlar. Galanyñ goragyna serkerdelik eden Dykma serdar duşmanyñ bu harby mekirligine düşünmändir, bu hilegärligiñ üstüni açyp, wagtynda onuñ öñüni alyp bilmändir. Netijede 1881 ýylyñ 12-nji ýanwarynda basybalyjylar galanyñ diwaryny partladyp, onuñ içine çozup giripdirler.
Söweş aýylganç hem örän gandöküşikli bolupdyr. Basybalyjylar ululara-da, çagalara-da, aýal-gyzlara-da, garry-gurtulara-da rehim etmändirler. Galany goraýjylar her bir öý ugrunda söweşip, baş goýupdyrlar. Türkmen ýigitleri edil aç arslan ýaly söweşipdirler. Olaryñ gahrymançylygyna, gaýduwsyzlygyna duşmanlaryñ özleri-de haýran galypdyrlar.
Gala ýarylansoñ, onuñ içindäki ilatyñ arasynda dowul döräpdir, halk galany taşlap, başly-barat guma gaçypdyr. Duşmanlar çakyr aýazly gyş güni dowla düşüp, gaçyp barýan eli çagaly naçarlary, garry-gurtulary, ýetginjekleri yzlaryndan ýetip, gylyçdan, naýzadan geçiripdirler. Hiç kese rehim edilmändir. Harby taýdan asla zerurlyk bolmasa-da, orslar guma gaçyp barýan eli ýaragsyz, garawsyz ilaty 10-15 kilometr yzarlap, gyryp gidipdirler. Bu wagşy kowga general Skobeleviñ hut özi ýolbaşçylyk edipdir. Onuñ gözi gandan doýmandyr. Gala ýykylan güni ol öz goşunlaryna ”ýesir almaly däl” diýip buýruk beripdir. Skobeleviñ bu wagşy buýrugyna esaslanyp, ors goşunlary şol gün ýaraly esgerleri-de, ýeñijiler üçin asla howply bolmadyk eli ýaragly ýetginjekleri-de gyrypdyrlar. Şonuñ üçinem türkmenler Skobeleve ”gözi ganly general” diýip at goýupdyrlar.
Gökdepe galasy goralan we soñra onuñ ýykylan günleri aýylganç gyrgynçylygy öz gözleri bilen gören türkmenleriñ hem ynsaply rus ofiserleriniñ galdyran ýatlamalaryndan, şeýle-de Ahal topragynyñ ilatynyñ uruşdan öñki we soñky sanyndan çen tutsañ, Gökdepe urşunda 30 müñe golaý adamynyñ wepat bolanlygyny çak etse bolar.
Uly gyrgynçylyga garamazdan, türkmenleriñ Gökdepe galasyndaky görkezen gahrymançylygy taryhda ýitmejek yz galdyrýar. Gökdepe söweşi watana wepalylygyñ we gaýduwsyz batyrlygyñ simvolyna öwrülýär we Orta Azyýadan has uzaklara ýaýraýar. Türkmenleriñ rus goşunlaryna berk gaýtawul berendikleri hakyndaky habar hatda Europa çenli-de baryp ýetýär. Şonda alys Europanyñ paýtagtlarynda ilkinji gezek türkmenleriñ gaýduwsyzlygy we gahrymançylygy dogruda gürrüñ edilýär.
Gökdepe galasy synandan soñ Türkmen topragynyñ doly basylyp alynmagyna giñ ýol açylypdyr. Şondan üç ýyl geçensoñ, türkmenleriñ harby taýdan ikinji güýçli merkezi bolan Mary topragy-da basybalyjylara gutarnykly boýun egdirilipdir. Marynyñ rus patyşasyna uruşsyz boýun egmeginde Nurberdi hanyñ aýaly, Marynyñ hany Güljemal han we ogly Magtymguly han uly rol oýnapdyrlar. Gökdepe galasy goralýarka iñlisleriñ ozalky wadalaryndan dänip, türkmenlere harby kömek bermezligi-de Marynyñ Russiýanyñ düzümine meýletin girmegine sebäp bolan syýasy ýagdaýlaryñ biridir. Türkmen han-begleri iñlisleriñ boş wadalaryna ynanmaklaryny bes edipdirler.
Hywa we lebap türkmenleri ondan has ozal rus patyşasynyñ gulçulygyna düşüpdirler. Çünki olar Hywa hanlygynyñ we Buhar emirliginiñ düzüminde ruslara tabyn edilipdirler. Netije-de Gökdepe galasynyñ ýykylmagy Türkmen topragynyñ doly kolonial garaşlylyga düşmegine getiripdir. Bu elgaramalyk soñra 110 ýyllap dowam etdi. 1881 ýylyñ 12-nji ýanwary türkmenleriñ halk hökmünde erkinliginiñ syndyrylan günüdir.
Sovet döwründe Gökdepe galasynyñ ýykylmagynyñ ýasyny tutmak-da, galanyñ gahrymançylykly goralyşyny we onuñ tragediýasyny asla ýatlamak-da bolanokdy. Bu gadagandy. Diñe geçen asyryñ 80-nji ýyllarynyñ ortasynda SSSR-de Üýtgedip gurmak syýasaty başlanansoñ, bu barada dil ýarmak mümkin boldy. Ilkinji bolup bu meseläni Türkmenistanyñ ”Agzybirlik” Demokratik Halk Hereketi gozgady. Gökdepäniñ ýaşululary we ýerli ilat bilen ylalaşyp, ”Agzybirlik” 1990 ýylyñ 14-nji ýanwarynda ilkinji gezek Gökdepe galasynyñ synmagynyñ, türkmen topragynyñ rus patyşasy tarapyndan basylyp alynmagynyñ Ýas gününi belledi. Türkmenistanyñ dikmesi şonda bu çäräni geçirmegi gadagan etdi.
Emma Türkmenistanyñ kommunistik dikmeleriniñ ”Agzybirligiñ” bu döwletli başlangyjyna diş-dyrnak garşy çykandyklaryna garamazdan, külli türkmen bu başlangyjy goldady. ”Agzybirlik” Gökdepäni halky bilen geñeşip, Ýas gününi 1990 ýylyñ 14-nji ýanwarynda, ýagny dynç güni bellemeli diýip karar etdi. Bu örän dogry çözgütdi, hut şonuñ üçinem şol gün Gökdepe galasyna 10 müñden gowrak adam ýygnandy. Türkmenler şonda sovet häkimýeti ýyllary içinde ilkinji gezek öz gahryman ata-babalarynyñ we türkmeniñ milli erkiniñ syndyrylmagynyñ simvolyna öwrülen gahryman Gökdepe galasynyñ Ýas gününi bütin ýurt bolup bellediler. Türkmen halky dogduk topragy gorap wepat bolanlaryñ we nähak gyrgynçylyga uçradylanlaryñ ruhuna degsin etdi, olara hormat goýdy.
Soñkusy ýyl Türkmenistanyñ kommunistik häkimýetleri ”Agzybirligiñ” döwletli we batyrgaý başlangyjyna eýe çykyp, bu senäni resmi taýdan bellemegi girizdiler. Olary bu ädime iteren zat – aýaklarynyñ aşagyndan daýançlarynyñ gidip barmagy hem-de ”Agzybirligiñ” il içinde abraýynyñ göterilmegi boldy. Kommunistik häkimýetler bu meselede: ”Eger-de hereketiñ öñüni alyp bolmasa, oña ýolbaşçylyk et!” diýen hilegär syýasatdan ugur aldylar we bu senäni resmi taýdan bellemegi girizdiler.
Gökdepe galasynyñ synmagynyñ Ýas güni şondan soñ her ýylyñ 12-nji ýanwarynda bellenilýär. Bu sene indi türkmen topragy ugrundaky söweşlerde baş goýan gahrymanlary hemmesiniñ bilelikdäki hatyra gününe öwrüldi. Biz milli Hatyra güni mynasybetli ýagşy dilegler edýäris: sadakalaryñyz kabul bolsun! Öten gahrymanlaryñ ruhlary şat bolsun! Goý, olar öz nesillerinden razy bolsunlar!
Ak Welsapar, ýazyjy, Gökdepe galasynda 1990 ýylyñ 14-nji ýanwarynda geçirilen ilkinji Ýas gününi gurnaýjylaryñ biri, oña gatnaşyjy.


c: text/html

text:
1-nji sentýabr... Bu günüň özboluşlyja bir täsiri bar. Oňa şol günüň eçilýän şatlygyndan dadanlar has gowy düşünse gerek. Adam öz ömrüniň dowamynda şol bagta ýugrulan günüň birnäçesini biri-birinden tapawutly duýgular bilen başdan geçirýär. Çünki şol gün ynsanyň kämillik derejesini kesgitleýän ylym-bilim hazynasynyň täze tapgyryna barýan ýoluň başlangyjydyr. Garaşsyz, baky Bitarap Watanymyzda ylmy we bilimi ösdürmäge, bu ulga... Dowamyny oka
ähriban uçurymlar! Sizi Garaşsyz, hemişelik Bitarap Türkmenistan Watanymyzyň Garaşsyzlygyny, özygtyýarlylygyny, çäk bitewüligini, konstitusion gurluşyny, Döwlet serhedimiziň mizemezligini, ýurdumyzyň milli howpsuzlygyny, jemgyýetçilik asudalygyny, kanunçylygy ygtybarly gorajak ýokary serkerdeler düzümini we işgärleri taýýarlaýan Harby akademiýany hem-de ýokary bilimli hünärmenleri taýýarlaýan ýokary okuw mekdeplerini üstünlik... Dowamyny oka
Hormatly Belent Serkerdebaşymyzyň ýurdumyzyň ylym-bilim ulgamyny ösdürmäge gönükdiren döwlet syýasaty özüniň oňyn netijelerini berýär. Gahryman Arkadagymyzyň aladalary biz ýaşlary ata Watanymyza, mähriban halkymyza, mukaddes Kasama wepaly, päk ýürekli, ussat hünärmenler bolup ýetişmäge ruhlandyrýar. Türkmenistan – Beýik ýüpek ýolunyň ýüregi ýylynda Türkmenistanyň Magtymguly adyndaky Ýaşlar guramasynyň Merkezi geňeşiniň we Tü... Dowamyny oka
Halkymyz ylym paýyndan kemsiz ýüküni tutup, durmuş ýoluna gadam basan ýaşlara hem uçurym diýýär. Uçurymyň nämedigini halkymyzyň hemmesi hem bilýär. Öz ganatyna bil baglap, ata-enesiniň höwürtgesinden ilkinji gezek uçup görmek başarnygyny barlap gören guş. Diýmek uçurym özüniň uçup bilýändigine göz ýetiren guş. Indi oňa asman giňişligi garaşýar. Emma guş bar – guş bar. Bürgütler asman giňişliginiň iň ýokarky gatlagyna göterilip... Dowamyny oka
Hormatly Belent Serkerdebaşymyzyň: “Bilimli nesil – kuwwatly Watan”, “Medeniýet halkyň kalbydyr”, “Il saglygy – Ýurt baýlygy” diýen şygarlaryny özüne hemra edinen, Türkmenistanyň Goranmak ministrliginiň Harby institutynyň 3-nji ýyl harby talyby Kerim Baýgeldiýew bu gün hakyky gerçek boldy. Ýetip gelýän, Ýeňiş güni mynasybetli Türkmenistanyň Bilim ministrliginiň hem-de Türkmenistanyň Magtymguly adyndaky Ýaşlar guramasynyň M... Dowamyny oka
Ata-babalarymyzyň ruhy dünýäsinde uçmak, ganatlanmak düşünjelerine aýratyn ähmiýet berlipdir. Ony her bir zatda görmek mümkin. Erkanalygy uçýan halynyň, bagta barýan ýoly symrug guşuň edebi keşbi bilen baglanyşdyrypdyrlar. Merdanalygy bolsa bürgüt edermenligi bilen baglanyşdyrypdyrlar. Seljuk türkmen döwletiniň binýadyny goýan iki sany gerçegiň ady bürgüt atlarydyr. Olar dünýäniň dürli künjeginde juda seýrek hakykaty äleme sow... Dowamyny oka
Ýakynda Beýik Ýeňşiň 72 ýyllygy mynasybetli Türkmenistanyň Bilim ministrligi bilen Türkmenistanyň Magtymguly adyndaky Ýaşlar Guramasynyň Merkezi Geňeşiniň bilelikde yglan eden «Berkarar döwletiň bagtyýar gerçekleri» atly döredijilik bäsleşiginiň jemi jemlenildi. Ökdelerden ökdeleri saýlan bu bäsleşik diýseň çekeleşikli geçip, oňa gatnaşan gerçek ýigitler birnäçe şertler boýunça öz döredijilik ukyp-başarnyklaryny, zehin hem-de... Dowamyny oka

robotstxt: allowed

filter: keep


text:
Hytaý paýtagty Gündogar Iýerusalim bolan garaşsyz Palestina döwletine goldaw berýär
Hytaý Gündogar Iýerusalimi Palestinanyň paýtagty hökmünde ykrar edilmegi hakyndaky karara sarpa goýýar
Hytaýyň Daşary işler ministriniň metbugat geňeşçisi Lu Kang paýtagt Pekinde beren beýanatynda Hytaýyň Yslam hyzmatdaşlyk guramasynyň Iýerusalim meselesinde halkara jemgyýetçiligine berýän çagyryşy hakynda durup geçdi we musulman ýurtlaryň İýerusalim hakyndaky aladasyna düşünýändiklerini belledi.
Ýurdunyň Iýerusalim meselesiniň çözülmeginde BMG-nyň degişli kararlaryna we halkara jemgyýetçiliginiň garaýşyna goldaw berýändigine ünsi çeken Lu, 1967-nji ýyldaky serhetlere görä, paýtagty Gündogar Iýerusalim bolan garaşsyz Palestina döwletine goldaw berýändiklerini aýtdy.
Ysraýyl bilen Palestinanyň arasyndaky gepleşikleriň gysga wagtda başlamagyny umyt edýändiklerini aýdan Lu, Palestina meselesiniň çözülmegi üçin taraplaryň höweslendirilmelidigini aýtdy.


text:
Aşgabat şäherinde ilatyň münýän gara reňkli awtoulaglaryny sürmeklige gadagançylyk girizlenden soň, şu günler goýy gök, ýaşyl, çal we goňur reňklerdäki ulaglaryň hereketine hem çäklendirilen derejede gadaganlyk girizildi.
Ýatlap geçsek, 28-nji dekabrda polisiýanyň ýol gözegçilik gullugynyň işgärleri tarapyndan paýtagtda ilatyň münýän gara reňkli awtoulaglaryny sürmek gadagan edilip, gara reňkli awtoulaglar “jerime duralgalaryna” ýygnalyp başlanypdy.
Azatlyk Radiosynyň paýtagtdaky çeşmeleriniň tassyklamagyna görä, goýy gök, ýaşyl, çal we goňur reňklerdäki ulaglar “jerime awtoduralgalaryna” alnyp gidilmese-de, polisiýanyň ýol gözegçilik gullugynyň işgärleri olary şäheriň protokol köçelerine we merkezine goýbermeýärler.
“Paýtagtyň protokol köçelerine şol reňkdäki awtoulaglar ýetip gelýän bolsa, polisiýanyň ýol gözegçilik gullugynyň inspektorlary olary saklaýarlar we derhal yzyna öwrülmegi talap edýärler. Umuman, olara şäheriň merkezine, protokol köçelere girmek gadagan. Sürüjiler köçe ýol hereketine gözegçilik edýän polisiýa işgärlerinden, ‘häzirki çäklendirilen gadaganlygyňyzyň netijesi näme bilen tamam bolar?’ diýip soranda, polisiýa işgärleri anyk bir zady bilmeýändiklerini aýdýarlar” diýip, aşgabatly ýazyjy we synçy Amanmyrat Bugaýew gürrüň berdi.
Gadagançylyklar we çäklendirmeler sebäpli gara reňkdäki awtoulag eýeleriniň öz ulaglaryny ak reňke boýadyp başlandygy, munuň netijesinde paýtagtyň awtoserwisleriniň boýag sehlerinde uly nobatlaryň emele gelendigini we olaryň hyzmatlarynyň bahasynyň has ýokarlanandygyny Azatlygyň ýerli çeşmeleri aýdýarlar.
“Hatda 15-20 maşynyň şol bir sehde nobata durandygy aýdylýar. Nyrhlar-da barha gymmatlaýar, ýöne adamlar şonda-da awtoulaglaryny ak reňk sepýän sehlerde goýup gaýdýarlar. Sebäbi her geçen gün nyrhlar üýtgeýär. Meselem, ilkinji günlerde onuň bahasy 7000 manat bolsa, häzir 9000-11000 manat aralygyna çenli baryp ýetdi” diýip, Bugaýew belleýär.
Galyberse-de, şu günler awtoulaglary ak reňke boýatmak, hamana, ilatyň öz isleg-arzuwy diýdirmek üçin, döwlet awtoinspeksiýasynyň resmileri awtoulagy “jerime duralgasyna” getirilen her bir sürüjiden: “Meniň gara reňkli awtoulagymy ak reňke boýatmaga rugsat beriň” diýip, arza hatyny ýazmagy talap edýärler. Sürüjiler şol arzany ýazyp, resmilerden rugsat hatyny alansoň, “jerime duralgasyndan” ulagyny çykaryp, ussahanada ak reňke boýadyp bilýärler.
Mundanam başga, paýtagtda gara reňkli hem-de goýy gök, ýaşyl, çal we goňur reňklerdäki ulaglary sürmäge girizilen gadagançylyklaryň netijesinde, şäherde hususy taksileriň sany göz-görtele azaldy we olaryň kireý nyrhlary-da ýokarlandy.
“Taksileriň sany ortaça 30-40% derejesinde azaldy. Birinjiden, indi köçä çykan dessine taksi tapyp bolanok. Sebäbi taksileriň sany az. Galyberse-de, taksiler öz nyrhlaryny juda artdyrdylar. Meselem, hususy taksilerde öň 5 kilometr aralyga 3 manat berseň, ýolagçyny alyp gitmäge kaýyldylar. Indi şol aralyk 1 kilometre deň bolsa-da, maşyna aýagyňy basyp münseň, onda 5 manat töle diýýärler” diýip, Bugaýew aýdýar.
Şol bir wagtda, ol döwlet eýeçiligindäki taksileriň hem kireý nyrhlarynyň duýdansyz gymmatlandygyny, öň olaryň ortaça 10 kilometr aralyk üçin 20 manat alan bolsa, indi 30-40 manat aralygynda töleg alýandygyny hem sözüniň üstüne goşdy.
Galyberse-de, Täze ýyl baýramçylygynyň yz ýany, paýtagtda köçe ýol hereketiniň gullugynyň işgärleriniň awtoulag sürýän aýal-gyzlary saklap, olaryň resminamalaryny jikme-jik barlaýandygy we käte dürli bahanalar bilen olary gaýtadan synagdan geçmäge ugradýandygyny Azatlygyň iki çeşmesi habar berýär.
Mundanam başga, soňky ýyllarda ýurduň ähli künjeginde diýen ýaly sürüjilik şahadatnamasyny almak isleýän aýal-gyzlaryň dürli bökdençlikler bilen ýüzbe-ýüz bolýandygyny, ýerli ýaşaýjylar aýdýarlar.
Daşoguz welaýatyndan özüni Ogulşat diýip tanyşdyran 38 ýaşyndaky telekeçi zenan sürüjilik şahadatnamasyny almak üçin, eýýäm alty gezek synaga girip synagdan geçendigini, emma muňa garamazdan, özüne sürüjilik şahadatnamasynyň berilmeýändigini Azatlyga gürrüň beripdi.
Türkmen häkimiýetleri ýokarky ulag gadagançylyklary we çäklendirmeler barada ilata düşündiriş bermän gelýärler. Bu gadagançylyklar hakynda ýurduň metbugatynda hem mesele gozgalmaýar.


text:
Türkmenistanyň Ýörite Olimpiada Milli Merkeziniň ýygyndy topary 2018-nji ýylyň 1-8 oktýabr aralygynda, Portugaliýanyň Madeýra adasynyň Funşal şäherinde Dauna sindromly adamlaryň arasynda geçirilen “Bütindünýä Çempionaty2018” gatnaşanlygy barada hasabat.
Türkmenistanyň Ýörite Olimpiada Milli Merkeziniň we Daun sindromly adamlaryň sport görnüşleri boýunça Halkara Federasiýasynyň 2018-nji ýyla bolan TÝOMM-nyň ylalaşylan sport we sagaldyş senenama meýilnamasyna laýyklykda, Türkmenistanyň maýyplar ýygyndy topary Portugaliýanyň Madeýra adasynyň Funşal şäherinde oktýabr aýynyň 1-8 aralygynda geçirilen Daun sindromly adamlaryň “Bütindünýä Çempionaty Madeýra2018” ýeňil atletika we stol üstünde oýnalýan tennis sport görnüşlerinden üstünlikli gatnaşdylar.
2018-nji ýylyň oktýabr aýynyň 30-na, TÝOMM-nyň maýyplar delegasiýasy Aşgabat-Stambul-Portugaliýa-Funşal ugry boýunça “Türkhowaýollarynyň” uçary bilen Portugaliýanyň Lisabon şäheriniň halkara howa menziline gondy. Soňra Lisabondan Madeýra adasyna ýagny Funşal şäherine tarap başga uçarda Funşal şäheriň “Kristiano Ronaldo” adyndaky halkara howa menizline gelip gondylar. Halkara menzilde “Bütindünýä Çempionaty Madeýra2018” guramaçylyk komiteti tarapyndan Türkmenistanyň maýyp türgenleri ak ýürek bilen oktýabr aýynyň 1-ne garşy alyndy we ähli maýyp türgenleri saglygyny dikeldýan maksatnama laýykykda resmi taýdan hasaba alynmak üçin akreditasiýa gatnaşdylar. Soňra Türkmenistanyň topary “Dorisol” atly 4-ýyldyzly rahat myhmanhana äkidildi we ol ýerde türgenler oýunlar döwründe ýaşadylar hem-de ertirlik, günortanlyk, agşamlyk naharlaryny edindiler.
Şol gün agşamky toý saçagyň başynda Türkmenistanyň ýygyndy topary we beýleki ýurtlaryň delegasiýalaryň arasynda, oýunlar guramaçylar komiteti bilen tanyşlyk dabarasy geçirildi. Oktýabr aýynyň 2-ne Bütindünýä Çempionaty2018 ähle gatnaşyjy topar ýolbaşçylary bilen “Dorisol” myhmanhanada duşuşyk geçirildi. Oktýabr aýynyň 3-ne 09:30-12:30 aralygynda ýeňil atletika we stol üstünde oýnalýan tennis boýunça türgenleşik işleri geçirildi we soňra 14:30-15:30 aralygynda stol üstünde tennis boýunça gatnaşyjylary Ponta do Sol şäher häkimi uly buýsanç bilen garşylady. Soňra 17:00-18:00 aralygynda Açylyş Dabarasy sebäp bilen Funşal şäher häkimi gutlag sözi bilen çykyş etdi. 18:00-18:30 aralygynda çempionata gatnaşyjylaryň dabaraly ýörişi boldy. 19:00-20:00 çempionatyň açylyş dabarasy geçirildi.
2018-nji ýylyň oktýabr aýynyň 4-ne Ribeýra Brawa Sport toplumynda umumy 36 ýurtlaryndan (5 kontinentlerinden Latin Amerika, Aziýa, Afrika, Ýewropa we Awstraliýa) 300 türgen ýygnanyşyp, ýeňil atletika sport görnüşinden
ýaryşlar döwrebap stadionynda geçirilip, umumy dünýäniň 5 kontinetlerinden 21 ýurtlardan gelen 60 türgenler öz güýjüni synanyşmaga, birinji orunlara gazanmak üçin ýygnanyşdylar. Ýeňil atletikadan türgenleri aşakdaky görnüşlerinden ýagny, 100,200,400,800,1500m aralykda ylgamakda, 4×100 4х200 we 4х400 estafeta, uzynlygyna bökmek we ýokarlagyna ylgap bökmek, ýadro top zyňmak we iteklemek, naýza zyňmak ýaly görnüşlerden ýaryşdylar.
Şol gün ýaryş ýeňil atletika sport görnüşinden 16 ýurtlaryň türgenleriň (Portugaliýa, Günorta Afrika, Italiýa, Braziliýa,Türkiýe Respublikasy, Finlýandiýa, Meksiko, Polşa, Beýik Britaniýa, Fransiýa, Kosta Rika, Awstraliýa, Şwesiýa, Horwatiýa Respublikasy) türgenleriň arasyndan 1500m aralykda ylgamak bilen 09:00-13:30 ýeňil atletika boýunça ýaryş başlady we 19:00-21:30 aralykda ýeňil atletika boýunça ýaryş dowam etdi. Oktýabr aýynyň 5-ne 1500m aralykda ylgamakdan Braziliýanyň türgeni Iria Gomes, Portugaliýanyň türgeni Paulo Henrikes, Şwesiýaly Filip Larsson we Türkmenistanyň türgen Babajan Rozbaýew öňe saýlandylar, şol türgenlerden hem öňe saýlanan Rozbaýew Babajan 5.40.40 bilen (elektron san tablo görekzmeginde) 1-nji bolup geldi we gyzyl medala mynasyp boldy. Şeýle hem oktýabr aýynyň 7-ne 800m aralykda ylgamakda Polşadan türgen, Braziliýaly we Portugaliýa we ş.m arasynda bäsdeşlik görkezen Babajan Rozbaýew finala çykdy we 2.47.54 elektron tablo san görkezmeginde öňe saýlanyp ýene bir gyzyl medaly gazandy we ýurdumyzyň baýdagyny belende galdyrdy.
Ýeňil atletikanyň Baş emini Portugaliýanyň ýeňil atletika federasiýasynyň wekili boldy we eminler agzasyna girýän gapdal, çäk eminleri hem Portugaliýanyň ýeňil atletika federasiýasynyň eminleri bolup bellendiler.
Babajan Rozbaýewyň şanyna 2 gezek ýurdumyzyň baýdagy galdyryldy we Türkmenistanyň gimni aýtdyryldy. Esasy bellenilmeli zatlaryň biri, Sylaglanma dabarasynda Dauna sindromly adamlaryň sport görnüşleri boýunça federasiýanyň prezidenti jenap Jeff Smedleý we ANDDI-Portugaliýa ýerli oýunlar komitetiň prezidenti jenap Hose Kosta Pereýra gutladylar we sylagladylar.
Gynansakda stol üstünde oýnalýan tennis görnüşinden biziň türgenimiz Roman Omarow hiç hili oruna mynasyp bolmady. Stol üstünde oýnalýan tennis boýunça ýaryşlar “Assoсiaсao de tenis de mesa de Madeira” sport desgasynda geçirildi. Stol üstünde oýnalýan tennis boýunça ýaryşda umumy 36 ýurtdan türgenleriň gatnaşmagyna 6 topar döredildi. Biziň türgenimiz Roman Omarow 142 belgiden çykyş etdi we jemleýji oýuna 2,3 belgili tennis oýnalýan stolda öz güýjüni synady. Roman Omarow güýçli topara düşdi we 3 gezek oýnady. 1-nji toparda Fransiýa, Portugaliýa we Günorta Afrika türgenleriň arasyna düşen Roman Portugaliýaly türgen Ferreira Goncalo, 2- oýunda fransuz türgeni Cedric Courrilaud, 3-nji gezekde Günorta Afrika Respublikasynyň türgeni Pieter Starke bilen ýaryşlaryň protokollaryna görä 3:0, 11:4 we 12:10 ýeňilişe sezewar boldy. Netijede Roman Omarow gatnaşyjylaryň hataryndan çykaryldy. Ýeke oýunda Lebap welaýatynyň türgeni Roman Omarow çykyş etdi, iki bolup oýnamakdan we garyşyk oýunda belli sebäplere görä Türkmenistan hiç hili gatnaşmady.
Halkara eminler toparynda eminçilik eden fransiýaly Jak Simon we onuň kömekçisi ýerine ýetirdiler. Beýleki eminler toparynyň agzalary milli derejeli Portugaliýanyň stol üstünde oýnalýan tennis federasiýanyň wekilleri eminlik etdiler. Oýunlar başlamazdan öň adaty ýaly düzgüne görä türgenleriň sport geýimeriň we sport enjamlaryň talaba laýyklygy gözden geçirildi. Şeýle hem
deslapky ýygyndy toparlaryň baş wekilleri, eminler toparynyň wekilleri hem-de tehniki taýdan hyzmat edýän gullugyň gatnaşmagynda geçirilen maslahatlarda belli sport düzgünlere görä hereket edilmegi, ITTADS-halkara stol üstünde oýnalýan tennis federasiýasynyň talabyna laýyklykda ýerine ýetirilmegini duüduryldy we maslahatlaşyldy. “Bütindünýä Çempionat Madeýra2018” Portugaliýanyň Dauna sindromly adamlaryň sport federasiýasynyň, we Portugaliýanyň stol üstünde oýnalýan tennis federasiýasy, Portugaliýanyň ýeňil atletika federasiýanyň goldawy bilen geçirildi.
Netijede TÝOMM-nyň delegasiýasy 5 kontinentlerinden (Latin Amerika, Aziýa, Afrika, Ýewropa we Awstraliýa) 39 ýurtlaryň 300 türgenileriň gatnaşmagynda çykyş edip, gowy netije görkezdiler. Umuman: Türkmenistanyň topary 800m we 1500m aralykda ylgamak boýunça 2 gyzyl medala eýe boldy.
Gatnaşyjylar tarapyndan hiç hili tertip-düzgün bozulmalar ýüze çykarylmady. Hemme gerekli fotomateriallar TYOMM-nуň wekilleri tarapyndan surata düşürildi. Soňra geçirilen sport çäresi hakynda habarnamalar we fotomateriallar gazet-zurnallarda çap etmek üçin «Heйтральный Туркменистан» we «Türkmen Sport» gazet-žurnalynyň redaksiýasyna iberildi. Ähli geçirilen çäreler CD-disklerine ýazga geçiriler we TÝOMM-nyň internet sahypalasyna (soturkmen.org) çykarylar. Hasabatlar Ýewropa/Ýewraziýa Ýörite Olimpiada we gerekli ýerine habar bilen iberildi.
Türkmenistanyň Ýörite Olimpiada Milli
Merkeziniň baş Direktory
TÝOMM-nyň delegasiýanyň ýolbaşçysy T.A. Iskanderow


text:
Küştde ulanylýan bu söz pars dilinde “Şa öldürildi” diýen manyny aňladýan “Şah Mat” jümlesinden gelip çykýar. Aşgabat şäheriniň Olimpiýa şäherjiginiň Küşt arenasynda küşt ýaryşlary 21-27-nji sentýabr aralygynda geçiriler. Oýunçylar strategiki oýunlary alyp barmakda ýaryşarlar. Zenanlaryň hem-de erkekleriň arasynda aýratynlykda geçiriljek 7 günlük ýaryşyň netijesinde 10 gezek medal gowşurylyş dabarasy bolar. Ýaryş şu aşakdaky görnüşler alnyp barlar: şahsy nusgawy, toparlaýyn rapid, 23 ýaşa çenli toparlaýyn rapid, toparlaýyn blitz, 23 ýaşa çenli toparlaýyn blitz.
Meňzeş Täzelikler
“7 Tepe 7 Kıta Mini Dünya Kupası” Futbol bäsleşigi
Stambul Uniwersiteti halkara talyplar üçin “7 Tepe 7 Kıta Mini Dünya Kupası” Futbol bäsleşigi geçirer. Bu bäsleşik Stambuldaky Uniwersitetleriň …


text:
Prezident Gurbanguly Berdimuhamedow 21-nji dekabrda Saparmyrat Nyýazow muzeýiniň açylyş dabarasyna gatnaşdy we bu gezek ilkinji prezidentiň hatyrasynyň öňki ýyllara garanda has uludan tutulmagy bir topar sorag döretdi.
TDH döwlet habar gullugy S.Nyýazowyň ýatlama çärelerine Mejlisiň ýolbaşçylarynyň, hökümet emeldarlarynyň, metbugat we jemgyýetçilik wekilleriniň, hormatly ýaşulularyň, studentleriň we köp sanly aşgabatlynyň ýygnanandygyny habar berýär.
S.Nyýazow muzeýiniň açylyşy ýurduň iň bir ykdysady kynçylykly ýylynyň soňky günlerine we Aşgabatda Wepaly alabaýa dikilen heýkeliň açylyş dabarasynyň yz ýanyna gabat geldi. Mälim bolşy ýaly, türkmen köpegine dikilen heýkeliň açylyşyna hem prezident we hökümet emeldarlary, jemgyýetçilik wekilleri gatnaşdy.
Döwlet baştutany ýatlama çäresine gatnaşyjylara ýüzlenip, ýurtda her ýylyň 21-nji dekabrynda Türkmenistanyň ilkinji prezidenti S.A.Nyýazowyň ýatlama gününiň bellenýändigini, şu mynasybetli sadaka berlip, aýat-töwir okalýandygyny aýtdy. Emma ýerli ýaşaýjylar S.Nyýazowyň ýatlama gününiň bu gezekki bellenişiniň geçen ýyllardakydan has tapawutly bolandygyny aýdýarlar.
Bellemeli ýeri, TDH-nyň 21-nji dekabrdaky habarynda S.Nyýazowa ýurt dolandyran ýyllarynda berlen resmi dereje – “Türkmenbaşy” lakamy ýekeje gezek agzalypdyr, onuň adyna tirkelen “beýik” sypatlandyrmasy bolsa asla agzalmandyr.
Şeýle-de türkmen metbugatynda indi, diri wagtyndakydan tapawutlylykda, ýurt garaşsyzlygy S.Nyýazowyň alyp beren zady hökmünde görkezilmeýär, Nyýazow wagtynda ulanylan “altyn asyr” döwri hem indi “berkararlyk we bagtyýarlyk” eýýamy bilen çalşyryldy.
Ýerli synçylar Berdimuhamedowyň indi on ýyl gowarak wagt bäri Nyýazowyň şahsyýet kultuny kem-kemden ýok edýändigini we boşan ýerlere öz şahsyýet kultuny ornaşdyrýandygyny aýdýarlar. Aýdaly, geçen ýylyň 21-nji dekabrynda S.Nyýazowyň “10 ýyl Abadançylyk” meýdançasyndaky ýadygärligine gül goýanlaryň sany, ösdürip aýdanyňda ýigrimi töweregi boldy.
Ekspertler Türkmenistanyň häzir soňky 25 ýyldaky iň agyr ykdysady krizisini başdan geçirýändigini aýdýarlar we bu ýagdaý oktýabr aýynda S.Nyýazowyň döwründe girizilen ýeňillikleriň hem ýatyrylmagyna alyp geldi. Ýogsa S.Nyýazow bu ýeňillikleriň 2030-njy ýyla çenli saklanylmagyny nazarda tutupdy.
Ýöne Nyýazowyň başga bir aýdan sözi – ölenimden soň meniň adym bilen bagly zatlaryň barysy aýrylar diýen öňdengörüjiligi dogry çykýana meňzeýär. Muňa golaýda Lebap welaýatynda bolan at çalyşmalary ýa arassalaýyşlary hem güwä geçýär. Ýa-da bolmasa adamlar Daşoguzda, beýleki welaýatlarda hem Nyýazow we onuň maşgala agzalary bilen bagly atlaryň aýrylmagyna garaşýarlar diýip, ýerli çeşmeler habar berýär.
Eýsem Berdimuhamedowyň şunça ýyldan soň S.Nyýazowyň adyny gaýtadan dabaralandyrmaga dolanmagynyň sebäbi näme?
Azatlyk radiosy bilen anonim şertlerde gürleşen ýerli synçylaryň biri bu soraga: “Ýurt ykdysady krizise batyp barýar, Berdimuhamedow aljyraýar we Nyýazowyň şöhratyndan haraý gözleýär” diýip jogap berdi.
Ikinji synçynyň pikirine görä, “Ýeňillikler ýatyrylyp, durmuş has gymmatlandan soň, Nyýazowy gowulykda ýatlaýanlar köpeldi we şu sebäpden Berdimuhamedow özüni ýene öňki ýoly dowam etdiriji hökmünde görkezmäge çalyşýar”.
Aşgabatly ýazyjy Amanmyrat Bugaýew il içinde S.Nyýazowy gowulykda ýatlaýan adamlaryň umuman bardygyny we olaryň arasynda ozalky neşebentleriň, neşe söwdagärleriniň aýratyn tapawutlanýandygyny gürrüň berýär.
“Nyýazowyň ‘türkmen öňem öz öýünde 5 gram, bir mysgal tirýek saklapdyr, ony derman üçin ulanypdyr, bäş gram tirýeklä degmäň’ diýen sözleri ýurtda neşebentleriň erkinlige çykýanlygynyň jarnamasy bolup ýaňlandy, o ýyllarda neşe söwdasyna tutulyp, bir ýylda dört gezek amnistiýa düşýänler hem bardy” diýip, A.Bugaýew Azatlyk bilen söhbetdeşlikde aýtdy.
S.Nyýazow Türkmenistana 1985-nji ýyldan 2006-njy ýylyň 21-nji dekabrynda ýogalýança çenli ýolbaşçylyk etdi.


text:
Türkmenistan 2018-nji ýyl üçin iň gowy syýahatçylyk ugurlarynyň hatarynda
Syýahatçylaryň sanynyň hem-de meşhur syýahatçylyk kompaniýalarynyň we iri ýöriteleşdirilen neşirleriň, maglumatlar serişdeleriniň ünsüniň artmagy halkara syýahatçylygyň täze geljegi uly ugry hökmünde ýurdumyzyň, hormatly Prezidentimiz Gurbanguly Berdimuhamedowyň ýolbaşçylygynda kemala gelýän syýahatçylygyň we myhmansöýerligiň milli nusgasyna bütin dünýäde gyzyklanmanyň barha ýokarlanýandygynyň aýdyň subutnamasydyr.
Italiýanyň döwlet teleradio gepleşikleri korporasiýasynyň “Rai 3” teleýaýlymy Türkmenistany 2018-nji ýylda iň gowy syýahatçylyk ugurlarynyň biri hökmünde atlandyrdy. Bu ýaýlym medeniýet baradaky gepleşiklere aýratyn üns berýär.
Dürli ýurtlar hem-de yklymlar boýunça syýahatlar baradaky filmleriň köp seriýaly tapgyryndan soň, teleýaýlym tomaşaçylaryň arasynda sorag-jogap geçirdi hem-de meşhur ugurlaryň sanawyny düzdi. Ses bermegiň netijeleri boýunça Türkmenistan “Taryh” derejesinde birinji ýere mynasyp boldy. Munuň özi kanunalaýyk ýagdaýdyr.
Aýawly saklanylýan milli mirasyň baýlygy hem-de özboluşlylygy, köp sanly arheologiýa ýadygärlikleri, orta asyr binagärliginiň gymmatlyklary ýurdumyza bu ulgamda özüniň halkara derejesini ýokarlandyrmaga, dünýäniň syýahatçylyk ulgamynda eýeleýän ornuny berkitmäge mümkinçilik berýär. Syýahatçylyk ulgamynda häzirki zaman bazar gatnaşyklarynyň kemala gelmegi, netijeli guramaçylyk çemeleşmeleriniň ornaşdyrylmagy, telekeçilik başlangyçlarynyň höweslendirilmegi, maýa goýumlarynyň çekilmegi hem-de uzak möhletli hyzmatdaşlygyň ösdürilmegi, beýleki pudaklaryň — ulag-telearagatnaşyk, söwda we gurluşyk ulgamlarynyň serişdelerinden peýdalanylmagy hem muňa ýardam edýär.
Hormatly Prezidentimiz Gurbanguly Berdimuhamedowyň Türkmenistanyň syýahatçylyk ulgamyny ösdürmek boýunça strategiýasynyň iň wajyp ugurlary syýahatçylyk ugurlarynyň çäkleriniň giňeldilmeginden, hyzmatlaryň hiliniň ýokarlandyrylmagyndan, bu pudak üçin ýokary hünärli hünärmenleriň taýýarlanylmagyndan, netijeli maglumat — mahabat işiniň hem-de halkara gatnaşyklarynyň ýola goýulmagyndan ybaratdyr.
Gürrüň Türkmenistanyň täsin tebigy künjeklerini hem-de ajaýyp ýerlerini ÝUNESKO-nyň Bütindünýä mirasynyň sanawyna girizmek, myhmanhana hem-de dynç alyş düzümini ösdürmek boýunça görülýän çäreler barada barýar.
Häzirki wagtda Türkmenistan Ýewropanyň jahankeşdeleriniň arasynda täsin tebigy künjekli, ajaýyp ýerleri boýunça taryhy syýahatlara bolan isleglerine doly laýyk gelýär. Syýahatlaryň iň meşhur ugurlarynyň hatarynda Beýik Ýüpek ýolunyň ugry boýunça syýahatlar bar. Şeýlelikde, ýurdumyzyň myhmanlaryny Gündogar ösüşiniň iň ajaýyp we şol birwagtyň özünde entek doly açylmadyk syrlarynyň biri bolan Marguş ýurdy bilen duşuşyk özüne çekýär. Ol özüniň täsin ýadygärlikleri we arheologlaryň haýran galdyryjy açyşlary bilen meşhurdyr.
“Gadymy Merw” döwlet taryhy-medeni goraghanasyna gezelenç daşary ýurtly syýahatçylarda ýatdan çykmajak täsir galdyrýar. Gadymy Erkgalanyň we Gäwürgalanyň uly harabalyklary, adaty bolmadyk görnüşleri bilen haýran galdyrýan Uly we Kiçi Gyzgala, Soltan Sanjaryň ägirt uly kümmeti taryha bolan gyzyklanmany hem-de sarpany has-da artdyrýar. 1999-njy ýylda bu bahasyna ýetip bolmajak ýadygärlikler toplumynyň ählisi ÝUNESKO-nyň Bütindünýä mirasynyň sanawyna girizildi.
Köneürgenç şäheri hem dünýäniň dürli ýurtlaryndan gelýän köp sanly syýahatçylary özüne çekýär. Bu ýerde ÝUNESKO-nyň Bütindünýä mirasynyň sanawyna girizilen täsin ýadygärlikler biziň günlerimize çenli saklanyp galypdyr. Merkezi Aziýada iň belentleriň biri bolan Gutlug Timur minarasy, Aladdin Tekeşiň, Törebeg hanymyň, Nejmeddin Kubranyň, Il Arslanyň, Pirýar Weliniň, Seýit Ahmediň kümmetleri we beýlekiler orta asyr binagärliginiň hakyky merjenidir. Özleriniň ägirtligi we täsin gözelligi bilen haýran galdyrýan bu hem-de beýleki ýadygärlikler tehniki hem-de şekillenidiriş usullarynyň ýokary kämillik derejesi bilen tapawutlanýar, müňýyllyk medeni däpleriň dowamatlylygyny görkezýär.
Türkmenistanyň ähli künjeklerinde bar bolan hem-de arheologlaryň we syýahatçylaryň ägirt uly gyzyklanmasyny döredýän gadymy şäherleriň arasynda Köne Nusaý aýratyn orun eýeleýär. Parfiýa türkmenleriň uzak taryhynyň dowamynda döreden beýik döwletleriniň biridir. Ol alty ýüz ýyl ýaşapdyr. 2007-nji ýylda ÝUNESKO-nyň Bütindünýä mirasynyň sanawyna girizilen Parfiýa galasynyň harabalyklarynda onýyllyklaryň dowamynda dürli ýurtlardan gelen meşhur alymlar barlaglaryny geçiripdir. Olar gadymy taryhyň köp syrlarynyň üstüni açdylar. Türkmenistanyň medeni mirasynyň ajaýyp nyşanlarynyň birine öwrülen ritonlaryň toplumynyň özi nämä degmeýär?!.
Hormatly Prezidentimiz Gurbanguly Berdimuhamedow milli taryhymyzy öwrenmäge hem-de ylmy barlaglary geçirmäge şertleri döredip, türkmen we daşary ýurt alymlaryna hemmetaraplaýyn goldaw berýär. Ýurdumyzda türkmen Lideriniň howandarlygynda taryhy-medeni miras boýunça wekilçilikli ylmy maslahatlar geçirilýär, syýahatçylygy ösdürmek üçin oňaýly ýagdaýyň döredilmegine aýratyn üns berilýär. Ýakynda Beýik Ýüpek ýolunyň ugrunda ýerleşen Türkmenistanyň çäklerindäki taryhy-medeni ýadygärliklerde 2018 — 2021-nji ýyllarda arheologik gazuw-agtaryşlary geçirmek boýunça Döwlet maksatnamasy kabul edildi.
Berkarar döwletimiziň bagtyýarlyk döwründe döwlet Baştutanymyzyň tagallalary bilen durmuş-ynsanperwer ylymlarynyň ösdürilmegine, ylmy esasda medeni mirasyň, taryhy ýadygärlikleriň düýpli öwrenilmegine, bütin dünýäde wagyz edilmegine uly üns berilýär. Oktýabrda geçirilen Ýaşulularyň maslahatynda milli Liderimiziň 2018-nji ýylyň şygary hökmünde “Türkmenistan — Beýik Ýüpek ýolunyň ýüregi” diýip yglan etmek hakyndaky teklibi biragyzdan goldanyldy.
Hormatly Prezidentimiz Gurbanguly Berdimuhamedowyň adybir kitabynda bellenilişi ýaly, her bir şahasy ÝUNESKO-nyň Bütindünýä mirasynyň sanawyna girizilmäge mynasyp bolan bu taryhy ýoluň kemala gelmeginde hem-de işjeň hereket etmeginde esas emele getiriji orunlaryň biri biziň halkymyza degişlidir.
Syýahatçylyk taslamalarynda Ýüpek ýoly diýen aýratyn özboluşlylygyň häzirki zaman ýagdaýy baradaky gürrüňi dowam edip, Türkmenistana gelýän ähli jahankeşdeler üçin esasy arzuwyň ägirt uly özgertmeler bolup geçýän ýurduň ajaýyp paýtagty Aşgabat bilen tanyşmakdygyny gypynçsyz aýtsa bolar. Bu ýerde Ginnesiň rekordlar kitabyna girizilen gözel binagärlik desgalarynyň ençemesi ýerleşýär.
Dünýäniň ençeme ýurtlarynda bolan hem-de iň meşhur şäherleri görüp, paýtagtymyzyň häzirki zaman görnüşlerine geň galan syýahatçylar Aşgabadyň beýan edip bolmajak özüne çekijiligi bilen haýran galdyrýandygyny hem-de tutuş toý görkünde rahat-asudalygy, mähribanlygy hem-de ýaşaýjylarynyň hoşniýetliligi bilen maýyl edýändigini aýdýarlar.
Türkmenistanyň ýene-de bir merjeni «Awaza» milli syýahatçylyk zolagydyr. Ony döretmegiň konsepsiýasy hormatly Prezidentimiz Gurbanguly Berdimuhamedow tarapyndan işlenip düzüldi we ol milli Liderimiziň ýolbaşçylygynda durmuşa geçirildi. “Awaza” sözi birnäçe ýyl mundan ozal giň halkara meşhurlygyna eýe bolup başlady. Ine, indi bolsa ol syýahatçylyk babatda maglumat alynýan ähli neşirlere girdi, dünýäniň syýahatçylyk edaralarynyň owadan öwüşginli neşirlerinde hem-de täzeliklerinde peýda bolup, jahankeşdeligi we deňizde dynç almagy halaýanlaryň hakyky islegini oýardy.
Awazanyň suw astyndan peýda bolan belent Atlantida bilen deňeşdirilýän mahabat meňzetmeleri, ajaýyp myhmanhanalary, awtoýollary, seýilgähleri, amfiteatrlary we suw çüwdürimleri onuň häzirki zaman syýahatçylygynyň jennetine öwrülendiginiň güwäsidir. Ýahtalar, gaýyklar, motorly gaýyklar we katamaranlar, suw lyžalary, sörfing, daýwing hem-de suw paraşýutlary — bular syýahatçylyk künjeginiň işjeň dynç almagy hem-de ýiti duýgulara beslenmegi halaýanlar üçin teklip edip biljek hyzmatlarynyň diňe bir bölegidir.
Awazanyň düzümleri ösýär hem-de gözüň alnynda kämilleşdirilýär. Munuň özi ýurdumyzda ilkinji erkin ykdysady zolak hem bolup, ol syýahatçylygyň ösdürilmegine gönükdirilendir. Bu ýerde işleýän ýurdumyzyň we daşary ýurtlaryň kompaniýalaryna, şypahana-dynç alyş we durmuş-ykdysady desgalarynyň gurluşygyna, myhmanhana işewürligine, hyzmatlar ulgamyna maýa goýýan maýadarlara özleriniň hem-de bilelikdäki taslamalaryň amala aşyrylmagy üçin iň oňat şertler döredilýär.
Deňiz ýakasynyň özünde-de gözellikler az däl. Täsin binagärlik ýadygärlikleri bolan taryhy-medeni goraghanasyny—meşhur Gadymy Dehistany agzamak ýeterlikdir. Sebitiň taryhy, däp-dessurlar hem-de halk hünärmentçiligi bilen tanyşmaga mümkinçilik berýän özüne çekiji gezelençler myhmanlaryň hyzmatynda.
Hazar sebitiniň ýene-de bir ajaýyplygy Mollagaranyň duzly kölüdir. Milli Liderimiz onuň melhemlik häsiýetlerini “Türkmenistan — melhemler mekany” atly kitabynda beýan etdi. Bu şypahana öz bejerijilik häsiýetleri bilen Ysraýyldaky görnükli Öli deňzine meňzeşdir.
Mundan başga-da, ýurdumyzda myhmanlara halkymyzyň däp-dessurlarynda ýaýbaňlanan milli türkmen tagamlary, halk döredijiligi hem-de häzirki zaman medeniýeti, türkmen halkymyzyň berekede baý saçagy we duz-çörekli myhmansöýerligi bilen tanyşmak garaşýar.
Şeýlelik bilen, şunuň ýaly ähli çäreleriň hem-de döwlet Baştutanymyzyň şahsy howandarlygynyň netijesinde, syýahatçylyk türkmen ykdysadyýetiniň geljegi uly pudaklarynyň birine öwrülýär. Şunda hormatly Prezidentimiz Gurbanguly Berdimuhamedow tarapyndan oňa ösüş depginlerini umumy çaltlandyrmagyň hem-de milli ykdysadyýeti döwrebaplaşdyrmagyň, çig mala degişli bolmadyk ulgama we eksporta gönükdirilen ugra geçmegiň kuwwatly guralyna öwrülmek orny berildi.


text:
Bir hepteden bäri internette haýsy-da bir tehnologiýa saýtyna girseň, ýa-da telewizorda bir tehnologiýa habarlary görseň hemmesi Apple firmasynyň bizi yzarlaýanlygyny habar berýärler. We onam Apple firmasynyň bizden duýdansyz edýändigini habar berýärler.Esas hekaýa Apple firmasynyň telefonlary bolan iPhone we tablet enjamy bolan iPad barada gürrüň edilýär. Öndüriji ile gowulyk etjek bolup şol enjamlarda bir funksiýa goşýar. Ol funksiýa eger-de siz enjamlaryňyzy ýitiren ýagdaýyňyzda tapyp biler ýaly enjamyň nirededigini elektron kartada görkezýär. We gyzykly tarapy ol funksiýa eýýam birnäçe aýdan bäri bar.
Firma ol funksiýanyň bardygyny ilatdan hiç haçan gizlemedi, hatta ol funksiýany isleseňiz öçürip boljagyny bildiripdi. Ýöne, birden (!), şol agzalýan funksiýany birilieri tapanmyş, onam bütin dünýä yglan edýär. Tehnologiýanyň “T” harpynyň nädip ýazylýanyny bilmeýän erkinlik (!) goragçylary uly sensasiýa edýärler.
Siz öň niredediňiz? Apple firmasy şol funksiýanyň bardygyny aýdan wagty niredediňiz? Ilki bilen pişigiňizi meýdana goýberýäňiz, soňam nädip şol pişigiňiziň bala guzlanyna ynanyp bilmän haýran galýaňyz!
Gepiň gysgasy, ýazmana zat tapman bolgusyz zatdan uly problema döredýänlerden bizar!
p.s.
Esas bizi yzarlaýan Google daýy barada hiç zat ýazylanok näme üçindir…


text:
Türkmenistanyň prezidenti öz halkyny Aşgabatda BMG-niň Merkezi Aziýa boýunça prewentiw diplomatiýa merkeziniň açylmagynyň 10 ýyllygy bilen gutlady.
TDH döwlet habar agentliginiň 20-nji noýabrda çap eden maglumatyna görä, prezident Gurbanguly Berdimuhamedow BMG-niň regional edarasynyň açylmagyny “halkara derejesinde ähmiýetli waka” diýip atlandyrypdyr, şeýle-de Türkmenistanyň bitaraplyk statusy BMG derejesinde iki gezek ykrar edilen dünýä derejesindäki ýeke-täk ýurtdugyny nygtapdyr.
BMG-niň Merkezi Aziýa boýunça prewentiw diplomatiýa merkezi 2007-nji ýylyň 16-njy maýynda Merkezi Aziýanyň bäş ýurdunyň teklibi boýunça esaslandyrylypdy, dekabr aýynda Aşgabatda dabaraly ýagdaýda açylypdy. Onuň öňünde ýurtlaryň hökümetleri bilen aragatnaşyk saklamak, ýagdaýa syn edip, konfliktleriň öňüni almak boýunça tagallalar barada BMG-niň Baş sekretaryna täze maglumat berip durmak, ÝHHG we Şanhaý hyzmatdaşlyk guramasy we beýleki regional gurmalar bilen gatnaşyk saklamak ýaly wezipeler goýulýar diýlip BMG-niň resmi maglumatynda aýdylýar.


text:
Şu gün Aşgabatda geçirilýän Ýapyk binalarda we söweş sungaty boýunça V Aziýa oýunlarynda sportuň 13 görnüşi boýunça ýaryşlar dowam etdi. Şu gün ýurdumyzyň topary guşakly göreş, kuraş, konkur, taý boksy, agyr atletika boýunça 21 medal, şol sanda 6 altyn medal gazandy.
Türkmenistanyň ýygyndy topary häzire çenli jemi 148 medal, olaryň 59-sy altyn, 43-si kümüş we 46-sy bürünç medallardyr. Munuň özi türkmen toparyna umumy hasapda öňdeligi saklamaga mümkinçilik berýär.
Şu gün Olimpiýa şäherjiginiň baş Media merkezinde mediaforum geçirildi, oňa “Aşgabat 2017” oýunlaryny beýan edýän žurnalistler gatnaşdylar. Onda ýaryşlaryň ýokary guramaçylyk derejesi, köpçülikleýin habar beriş serişdeleriň işlemegi üçin ähli zerur şertleriň döredilendigi bellenildi. Žurnalistler Türkmenistanda sporty we onuň düzümlerini ösdürmek boýunça alnyp barylýan işjeň hem-de yzygiderli syýasatyň, halkara sport we media guramalary bilen bilelikde geçirilen işleriň “Aşgabat 2017” oýunlaryny has aýdyň we täsirli edendigini bellediler.
Guşakly göreş boýunça bäsleşikler dowam edýär, “kazah kuresi” we “pahlawani” ugurlary boýunça tutluşyklar geçirildi. “Kazah küresinde” türkmenistanlylar Tejen Tejenow (90 kg.) altyn medala, Işanmyrat Ataýew (70 kg çenli) kümüş medala, Kuwwat Nuryýew (90 kg-dan ýokary), Ylýas Momunow (70 kg.) bürünç medallara mynasyp boldular. Guşakly göreşiň “pahlawani” ugry boýunça türkmen türgeni Süleýman Omarow (70 kg.) kümüş medaly, Wadim Petrosýan (90 kg-dan ýokary) we Ýakup Meredow (90 kg.) bürünç medallary eýelediler.
Kuraş boýunça türkmen ýygyndy toparynyň hatarynda Marat Orazow finalda 66 kilogram agram derejesinde kümüş medala eýe bolan ildeşimiz Nedir Allaberdiýewden üstün çykyp, altyn medal gazandy. Zenanlaryň arasynda Maral Sultanowa (63 kg.) we Mariýa Lohowa (70 kg.) kümüş medallara mynasyp boldular.
Kuraş boýunça (81 kg.) agram derejesinde Muhammet Temirow kümüş medal aldy. Zenanlaryň arasynda Gülşat Nasyrowa (63 kg.), Nasiba Hallyýewa (70 kg.), Orazgül Seýidowa (78 kg.), Gözel Karimbaýewa (78 kg.) üçünji orunlary eýelediler.
Taý boksy boýunça final bäsleşikleri geçirildi, altyn medal ugrunda türkmen boksçylarynyň üçüsi tailandly türgenler bilen bäsleşdiler. Mustafa Saparmyradow birinji ýer ugrundaky tutluşykda 67 kilogram agram derejede Man Samçaýýafundan üstün çykdy. Jennet Aýnazarowa Sirispora Sirisagi (57 kg. çenli) ýeňip, altyn medala mynasyp boldy. Ýaňyl Kawusowa bolsa tailandly türgen Teniran Ýadrungdan asgyn gelip, 54 kilogram agram derejede ikinji orny eýeledi.
Konkur boýunça bäsleşiklerde türkmen çapyksuwary Nikolaý Beglarýan Toýçy bedewinde çykyş edip, “Ahalteke” kubogyna eýe boldy. Bu çapyksuwar örän çylşyrymly päsgelçiliklerden bellenilen wagtda hem-de arassa geçmegi başardy. Saud Arabystanynydan çapyksuwar Abdullah Walid Şarbatly Tagsyr atly bedewde ikinji orny, Gyrgyzystandan Kamil Sabitow Tanymal atly bedewde üçünji orny eýeledi. Türgenimiziň bu ýeňşi türkmen atçylyk sportunyň barha ösýändigini ýene bir gezek görkezdi.
Türkmen agyr atletikaçysy Rejepbaý Rejepow 77 kilogram agram derejede ýygyndy toparymyza altyn medal getirdi. Ol birbada we itekläp götermegiň jemleri boýunça 353 kilogram netije görkezdi, şu gün bu türgenden hiç kim öňe geçip bilmedi. Türkmen türgeni Palina Guriýewa hem hormat münberine çykmaga golaýlady, emma 63 kg. agram derejede çykyş eden bu turgen dördünji orun bilen oňmaly boldy.
Taekwando boýunça ýaryşlarda erkekleriň arasynda 68 kilograma çenli, zenanlaryň arasynda 57 we 67 kilograma çenli agram derejelerinde ýeňijiler kesgitlenildi. Gynansak-da, türkmen pälwanlary hormat münberine barýan ýolda aýlawly bäsleşikleri ahyryna çenli geçip bilmediler.
3x3 basketbol ugry boýunça öňde boljak çärýek finallara gatnaşyjylar äşgär boldy. “A” toparçadan Mongoliýanyň we Gyrgyzystanyň, “D” toparçadan Tailandyň we Indoneziýanyň erkekler toparlary çärýek final bäsleşiklerine çykdylar. Şu günüň jemleri boýunça “B” toparçadan Tailandyň we Indoneziýanyň zenanlar ýygyndylary bäsleşikleri dowam etmäge hukuk gazandylar.Ertirr Türkmenistanyň erkekler ýygynldy topary bäsleşikleri dowam etmek üçin aýlawly ýaryşlaryň soňky duşuşygynda Yragyň toparyny utmalydyr. 23-nji sentýabrda bolsa biziň zenanlar toparymyz Eýranyň basketbolçylary bilen ýarym finalda duşuşar.
Futzal boýunça Türkmenistanyň erkekler ýygyndy topary şu gün Wýetnamyň toparyndan 0:1 hasabynda utulsa-da, ozal toplan 9 utugy netijesinde “A” toparçada birinji orny eýeläp, çärýek finala çykdy. Ertir türkmen futzalçylary Özbegistanyň topary bilen bäsleşerler. Şeýle hem çärýek finalda Eýranyň bilen Tailandyň, Ýaponiýanyň we Iordaniýanyň, Owganystanyň we Wýetnamyň toparlary duşuşarlar.
Biziň bilýardçylarymyz bu oýnuň “rus piramidasy” ugry boýunça şowly çykyş edýärler. Birbada olaryň üçüsi – Annamämmet Annamämmedow, Kamaladdin Babaýew we Batyr Geldiýew ýarym finala çykdylar, bu bolsa baýrakly orunlary kepillendirýär. Şu gün bilýardyň “snuker” ugry boýunça HHR-den Ýan Bingtao altyn medaly eýeledi.
Bouling boýunça ýaryşlar badalga aldy. Şu gün erkekleriň arasynda ýekelikdäki bäsleşikler geçirildi, emma biziň türgenlerimiziň görkezen netijeleri olara çärýek finala çykmaga mümkinçilik bermedi.
Birinji aýlawuň jübütleýin bäsleşiklerinde türkmen tennisçileri Jahan Baýramowa we Anastasiýa Prenko Wanuatudan gelen tennisçiler Mari Lewuslilini we Deýsi Sipitini 6:0, 6:0 hasabynda aňsatlyk bilen ýeňip, indiki tapgyra çykdylar. Erkekleriň arasynda Isa Mämmetgulyýew we Ýuriý Rogusskiý çekeleşikli bäsleşikde gazagystanly türgenler Timur Habibullinden we Denis Ýewseýewden utulyp, ýaryşy tamamladylar. Ikinji aýlawyň ýekelikdäki bäsleşiklerinde hem tennisçilerimiz şowly çykyş edip bilmediler.
Şu gün türkmen küştçüleri Meýlis Annaberdiýew, Hanjar Ödäýew, Mähri Geldiýewa we Bahar Hallaýewa şahsy bäsleşiklerde ilkinji ýeňişlerini gazandylar.
Welotrek boýunça geçirilýän ýaryşlaryň çäklerinde sprint, toparlaýyn sprint we toparlaýyn yzarlama görnüşlerde bäsleşikler geçirildi.


text:
Bilet bahalary
Salam dostlar,
Frankfurt - Ashgabat bilet bahalary nacheka?
Kop sag bolun!
Maldarchylyk
Salam dostlar
Gelin maldarchylyk barada pikir alyshalyn. Kim bilyan bolsa aydyberin.
Mslm diyeli 1000 m2 yerin bolsa ayda nacherak mal yetishdirip bolar goyun sygyr duye tapswudy yok. Nacherak iyim gerek bolar?
Et bahasy nache bizde?
Eneler bezeýär dünýäni
Enelik bezeýär zenany.. Eneler bezeýär dünýäni..
Deňiz jandary bolan sekiz-aýagyň (осминог) durmuşy barada okan bir maglumatym meni gaty pikirlendirdi.
Alymlaryň aýtmaklaryna görä bu deňiz jandary wagty-sagady gelende ýumurtgalamak üçin deňiziň çuňluklarynda bir köwek tapyp ýerleşýär. Ýumurtgalaryny şol köwege taşlaý...
Gülkünçmi?
Walt Disneý öz jigisi Roý 1bilen Disneý Kompaniýasyny esaslandyranda kärhanaň 3 gatly bir merkezi binasy bar ekeni. Bu binanyň 3-nji gatynda Hyýal-keşler topary, 2-nji gatynda Hakykatçy topar we 1-nji gatynda bolsa Ýerine Ýetiriji topar oturýan ekeni.
Iň ýokary gatdaky hyýalkeşler mümkinçilik çäkleriniň göz-görtele daşynda arzuw-hyý...
Haýsysy has dogry?!
Nebit-gaz pudagynda ençeme ýyllap zähmet çeken bir dostum birnäçe ýyl mundan ozal öz täsin başdan geçirmesini gürrüň beripdi, henizem ýadymdan çykanok.. Şol dostumyň agzyndan size ýetireyin..
Men daşary ýurtly bir nebit-gaz ägirdiniň Nebitdag şäheri töweregindäki tebigy gaz guýusy gazýan bölüminde işleýärdim. Ofisimizde 2 sany daşar...
Jennet uzakdamy?!
Ulular näme üçin beýle köp ýatýarlar, bilip bilemok. Aslynda bilmeýän zadym köp, emma bugün oturyp pikirlenjek bu zatlar barada.
Düyn Berdi täzeje kompýuter alypdyr, kompýuterini meň bilen oýnamak islemedi. Myradyň kakasy bolsa oňa playstation-3 getiripdir; düyn kakasy bilen bile oýun oýnany üçin agşam meň bilen gizlenpeçek oýnamak...
Zyýany bloklamak
Birnäçe ýyl mundan ozal bir ýerde maslahatçylyk ugry boýunça zähmet çekýärdim. Otagymda bir kitap tekjesi bardy we köp bolmasa-da ýeterlik mukdarda rus we türk dillerinde “şahsy kämilleşme” mowzugyna degişli kitaplar bardy. Birgün öz dost gurşawymdan 1-2 oglan gelip meniň şol kitaplarymy ýaňsa alyp başladylar.. “Şu kitaplaryň peýda berýänine dogrud...
Durmushdaky gorky.
Durmush - wagt duranok, gechip baryar. Her bir adamyn durmushda gorkyan zady bolyar we durluche bolyar. Sebabi adamda gorky duygusam bar we ol duyguny gandyrmaly. Yone dogry gandyrmaly. Mslm suwsan näche nahar iysenem suwsuzlygyny gandyryo bolanok.
Diyyarler adam Allahdan gaty gorksa ol bashga zatdan gorkanok. Allahdan gorkmasa ol b...
Şu gün bir yyl dolya
ertir.com un aradan ayrylanyna şugün bir yyl dolya, yatan yeri yagty bolsun, yzyndakylara sabr bersin. :(
Bagt
Bagt siz uchin name? Hemme kishi bagt gozleyar.
Barin gyzygyny nädip artdyryp bolar?
Bu saytda kän gyzyk we hereket yok. Yada tmda girip bolanokmyka?
Nähili temalar achylmagyny islardiniz we haysylary islanzok?
Yurekdesh.ru saytynyn adminleri bilen habarlaşmak mümkinmi?
Salam agzalar. Yurekdesh.ru saytyna girenimde şeýle ýazga gözüm düşdi:
Saýt Türkmenistanyň Kanunynyň, käbir bentlerini bozanlygy üçin, wagtlaýynça beklenilýär
24.05.2018 ýyl 10:15
adminleri ýa-da şolara ýakyn adamlar bilen habarlaşyp bolarmyka?
Garagum Forumda bas sahypada yazjak awtor gozlenyar
Salam ildesler.
Bilsiniz yaly Garagum forum dolylygna tayyar bolyp ulanysa girizildi. Ilki bilena hemmanizi forum cagyryaryn. Seylede saytyn bas sahypasynda Turkmenistanyn tazeliklerini we sport habarlaryny makalalasdyryp yazyp biljek meyletin awtor gozleyaris. Yazmagyn yekeje serti ata Watanymyzdaky tazeliklerden habarly bolyp dogry...
Turkmenistan Ykdysadyyeti
Tm Ykdysadyyeti üchin haysy ugurlar, önümchilikler, hyzmat beryan ugurlar has möhüm sizche?
Turizmmi?
Önümchilikler haysylar?
Hyzmat berish ugurlar?
Gelin pikir alyshalyn.
"talyplar.com"
Uns beryan welin sonky dowur bu saydyn agzalary gaty passiw bolup baslapdyr,hic kim oz pikirini paylashanok taze postlarda, name boldyka? Hany aktiwja oz pikirlerinizi , ideyalarynyzy , teoriyalarynyzy one surunler!
Скульптура политология (ru)
Определяя структуру политологии как науки, с одной стороны, и как учебной дисциплины — с другой, следует помнить, что политология как наука проводит теоретические исследования, вырабатывает теоретические концепции и практические рекомендации, а политология как учебная дисциплина формирует определенные представления о политике, вооружает методолог...
Klip düşürmek kyn zatmy?
Salam dostlar men Türkiye'de okayan türkmenistanda klip düşürmek gymmat bahalymy yada amatly onat klip düşürip bolyarmy?
Araňyzda bilýäniňiz bar bolsa jogabyňyza garaşýaryn.
Ömür gysga, wagt durmayar.
Adam ömri gaty gysga, shol sebäpden 5 günlük yalanchy dünyä diyyärler. Wagt gecher bizem ötüp gideris yöne nähili gideriskä?
Nähili yashasan - sheyle de ölersin, sonun bolar diyyärler.
Shol sebäpden - dogry yashamak gaty wajyp, dogry ölmek isleyän bolsak.
Hawa dogry yashamak hem kyndyr. Yöne sony nurly....
Bärem tdh bn edebiyat
Dostlar barem yöne tdh bn edebiyat bloglarla. Hany özbashdak pikir alyshylyan temalar yokmy kän aktiwligem yok. Erkin pikirli temalar achalyn ildeshler.
Söyyän we gyzyklanyan hünärin
Adam söyyän ishine höwesi-söygüsi bolanda kämil edyär diyipdirler. Siz nähili hünäri özünize sayladynyz?


text:
Türkmenistanyň prezidenti Gurbanguly Berdimuhamedow 8-nji iýunda Aşgabat şäherinde Bütindünýä welosiped gününe bagyşlanan ýadygärligi oturtmagy teklip etdi.
Berdimuhamedow hökümet mejlisinde çykyş edip, BMG-niň Baş Assambleýasynyň Aşgabadyň başlangyjy boýunça Bütindünýä welosiped gününi bellemek baradaky karary kabul edendigini we Türkmenistanyň 3-nji iýunda “Welosiped sporty boýunça iň köpçülikleýin sapak” berip, Ginnesiň rekordlar kitabyna girendigini belledi.
TDH Aşgabatdaky täze ýadygärligiň şu senäni ebedileşdirmek maksady bilen teklip edilendigini habar berýär.
Şunuň bilen baglylykda, geljek ýyylyň 3-nji iýunynda açylmaly ýadygärligiň taslamasyny taýýarlamak we oturdyljak ýerini kesgitlemek boýunça topar döretmek tabşyryldy.
Mundan öň Türkmenistanda, Aşgabatda geçen 5-nji Aziýa oýunlary bilen baglylykda, bu oýunlaryň simwoly bolan türkmen alabaýynyň – Wepalynyň hem ýadygärligi dikilipdi.


text:
Adam hukuklaryny goraýjy halkara guramalary Türkmenistanda graždan aktiwistlerine görkezilýän basyşlary ýazgaryp çykyş etdiler.
“Adam hukuklary boýunça türkmen inisiatiwasy” guramasynyň ýolbaşçysy Farid Tuhbatulliniň ejesiniň jaýynyň daşlanmagy baradaky habaryň yzýany “Adam hukuklary boýunça halkara partnýorlygy” (IPHR), Adam hukuklaryny goraýjy “Memorial”, “Adam hukuklary boýunça türkmen inisiatiwasy” we “Türkmenistanyň hukuklary we azatlygy” atly gurama bilelikde beýanat ýaýradyp, tankyt bilen çykyş edýän adamlara täze haýbatlaryň atylmagy we olaryň yzarlanmagy baradaky maglumatlaryň aladalanma döredýändigi bellediler.
Habar berlişine görä, oktýabr aýynyň 28-den 29-na geçilen gije "Adam hukuklary boýunça Türkmen inisiatiwasy” toparynyň we “Hronika Türkmenistan” neşiriniň redaktory Farid Tuhbatullinyň ejesi, Türkmenistanyň ýaşaýjysy Halida Izbastinowanyň Daşoguzdaky öýi nämälim adamlar tarapyndan daşlandy, aýnalary döwüldi. Hüjümiň netijesinde 76 ýaşly zenana zeper ýetmedi, emma ony gorkuzdy we tiz kömegiň çagyrylmagyna zerurlyk döredi. Bu hadysanyň yzýany başlanan derňewiň netije bermändigi beýanatda bellenýär.
Halkara guramalarynyň beýanatynda Halida Izbastinowa edilen hüjüm Türkmenistanyň häkimiýetleriniň öz adyna edilýän tankydyň öňüni almak boýunça edýän synanyşyklarynyň dowamy bolup durýandygy bildirilýär.
Türkmenistanda graždan aktiwistleri Galina Wertýakowa garşy basyşlaryň güýçlenendigi, Galina Kuçerenkonyň, Nataliýa Şabuntsyň, şeýle-de Azatlyk Radiosynyň habarçylary Soltan Açylowanyň we Hudaýberdi Allaşowyň gözegçilik astynda galýandygy, Azatlyk Radiosynyň ýene bir habarçysy Saparmämmet Nepesgulyýewiň tussaglykda saklanýandygy bellenýär.


text:
Ýarym galan işleri näme üçin unudyp bilemizok? Zeigarnikiň täsiri.
Görüp oturan kinoňyz käwagt gyzykly ýerinde birden gutarar, ýöne uzak wagtlap täsirinden çykyp bilmän gezýäňiz.
Diliňize bir aýdym çolaşar, yzyny ýadyňyza düşürip bilmersiňiz, uzyn günläp kelläňizde yzy nämekä diýip oýlanýäňyz.
Ekzamindan çykanyňyzdan soň jogaplap bilmedik soraglaryňyzy pikirlenýäňiz.
Dynç alyşa çykanyňyzda ýarym galan işiňiz kelläňizi meşgul edýär.
Görýän serýallaryňyz hem gyzykly ýerinde gutarýar, sebäbi senaristler ol sahnanyň indiki bölüme çenli siziň kelläňizi meşgul etjegini bilýär.
Muňa Zeigarnigiň täsiri diýilýär. Psihologiýada gutarylmadyk ýa-da bölünen zatlar, gutarylan zatlara görä aňsat ýatda galýar. Bu termin özüniň gözbaşyny ors psihology Bluma Zeigarnikden alýar.
Zeigarnik, dostlary bilen giden bir restoranda garsonyň ähli zakazlary hiç ýerik ýazman ýatda saklamagy ünsüni çekýär.
Restorana yzyna dolanyp munça zakazlary nädip ýatda saklaýanyny soranda , garson hatda gelen kişilerin kimdigi ýadyna düşmeýändigini, zakazlary kellesine ýazyp eýelerine berensoň ýadyndan aýyrýandygyny aýtýar. Zeigarnikiň
Bu wakalardan soň Zeigarnik bu temänyň üstünde iş tejribesini geçirmäge başlaýar.
Tejribe geçirilýän topara ýüpe monjuk düzmek, roman okamak, tapmaça çözmek ýaly ýeňil işler berilýär. Käwagtam aralaryna girip dowam etmelerine päsgel berýärler. Belli bir wagtdan soň tejribe geçirilen topardan haýsy işler ýadyňyzda köp galdy diýip soralanda olar ýarym galan işeriniň ýadyndadyklaryny aýtýarlar. Zeigarnikiň
Mundan ýyllar soň Kenneth McGraw hem Zeigarnigiň täsirini başga bir metod bilen barlap görýär.
Barlag geçirýän toparyna kyn tapmaça berýär we hiç kim bu tapmaçanyň jogabyny bilmän barlagyň gutaradygyny aýtýar. Muňa garamazdan üstünden wagt geçsede gatnaşyjylaryň köpüsi tapmaçanyň jogabyny tapmak üçin uzyn wagtlap dyrjaşandyklaryny aýtýarlar.
Charles Dickens hem öz romanlarynda Zeigarnik täsirini ulanýar.
Charles Dickensiň köp eserleri soň tamamlanan hem bolsada başlarda bap görnüşinde çap edilýärdi. Munuň sebäbinäm okäýjylarynda gyzyklandyrma döretmek we indiki babyna sabyrsyzlyk bilen garaşmagyny islemekdi.
Umuman aýdanymyzda ýarym galan , gutarylmadyk işlerimiz biziň beýnimizi mydama meşgul edýär. Bu sebäpden hem ertire, soňa goýulýan işlerimiz mydama kellämizde aýlanyp durar. Bir işi ertä goýmakdan gaça durmagyň ýoly, ol işe bir ýerden başlamakdyr. Sebäbi “ Başlamak gutarmagyň ýarysy”.başlanyňyzdan soň gutarmak üçin içiňizde bir güýç oýanjakdyr. Her bir işi gutaranyňyzdan soň beýniňizde dofamin gormonlary emele gelýär, bu gormonlar bolsa siziň höweslenmegiňize itergi berýär. Entegem wagtyňyz barka ýarym galan işleriňizi gutarmak üçin herekete geçiň, ýogsam soň puşman edip bilersiňiz.
Ünsüňizi çekip biler: Janyna kast etmekden ýüz öwrüp KFC-ni guran Adam Colonel Sandersiň hekaýasy